[pic] | COMISIA COMUNITĂŢILOR EUROPENE |

Bruxelles, 5.11.2008

COM(2008) 705 final

COMUNICARE A COMISIEI CĂTRE CONSILIU Ș I PARLAMENTUL EUROPEAN

INSTRUMENTUL DE ASISTENțĂ PENTRU PREADERARE (IPA) CADRUL FINANCIAR INDICATIV MULTIANUAL PENTRU PERIOADA 2010-2012

COMUNICARE A COMISIEI CĂTRE CONSILIU ȘI PARLAMENTUL EUROPEAN

INSTRUMENTUL DE ASISTENță PENTRU PREADERARE (IPA) CADRUL FINANCIAR INDICATIV MULTIANUAL PENTRU PERIOADA 2010-2012

Introducere

Cadrul financiar indicativ multianual (CFIM) pentru instrumentul de asistență pentru preaderare (IPA) este destinat să furnizeze informații privind defalcarea indicativă a pachetului financiar global al IPA, propusă de Comisie în conformitate cu articolul 5 din Regulamentul (CE) nr. 1085/2006 (Regulamentul IPA). Acesta face legătura între cadrul politic din pachetul pentru extindere și procesul bugetar. Documentele indicative de planificare multianuală, care sunt întocmite pentru fiecare țară beneficiară și pentru programul cu beneficiari multipli, prin intermediul cărora se acordă asistența pentru preaderare, vor ține seama de defalcarea indicativă propusă în CFIM.

CFIM se bazează pe un ciclu trienal continuu de programare. De regulă, în ultimul trimestru al anului N-2, se prezintă un CFIM pentru anii N, N+1 și N+2 în cadrul pachetului pentru extindere, reprezentând o propunere de traducere în termeni financiari a priorităților politice prevăzute în pachetul menționat anterior, ținând seama de cadrul financiar. Prezentul CFIM acoperă perioada 2010-2012 și indică modul în care este repartizat pachetului financiar pentru asistența de preaderare pe țări și componente pentru perioada menționată și indică, de asemenea, pachetul financiar pentru programele cu beneficiari multipli, precum și cheltuielile de sprijin.

Prioritățile politice globale ale preaderării sunt prezentate în parteneriatele europene și de aderare, în rapoartele anuale privind progresele realizate și în documentul de strategie de aderare, care sunt incluse în pachetul de extindere prezentat în fiecare an Consiliului și Parlamentului European.

Programarea financiară strategică

1. Alocarea fondurilor între țări

Punctul de plecare pentru alocările din 2007 a fost un angajament al Comisiei conform căruia nicio țară beneficiară nu va primi în 2007 mai puțin decât a primit în 2006 și, în plus, că Bosnia și Herțegovina și Albania nu vor primi mai puțin decât media anuală a finanțării pe care a primit-o fiecare în perioada 2004-2006. Acest ultim aspect reflectă faptul că finanțarea pentru aceste țări a fost concentrată în 2004. În 2007, execuția s-a apropiat de 100% în credite de angajament (inclusiv creditele reportate în 2008, care au fost angajate integral).

Cifrele începând cu 2008 au fost calculate pe baza alocărilor pe cap de locuitor citate în trecut ca indicator indirect al necesităților și impactului. Ținând seama de acest indicator, Balcanii de Vest ar trebui să-și îmbunătățească poziția în cursul cadrului financiar actual, depășind media de 23 € pe cap de locuitor (valoare exprimată în prețurile din 2004) pentru perioada 2004-2006, sumă primită în cadrul CARDS. În conformitate cu CFIM 2008-2010, acest rezultat ar trebui atins pentru toate țările din Balcanii de Vest până în 2010 cel târziu. Cifrele pentru Balcanii de Vest în 2011 și 2012 mențin aceste niveluri pentru fiecare țară. Pentru Muntenegru, nivelurile de finanțare pe cap de locuitor sunt mai ridicate decât pentru celelalte țări potențial candidate, reflectând nivelul minim de finanțare necesar pentru o funcționare corespunzătoare a administrației, indiferent de mărimea țării. Defalcarea globală a fondurilor între țări a fost respectată, cu excepția Kosovo, care a primit noi fonduri, majorând astfel finanțarea IPA. În 2008, autoritatea bugetară a acordat 60 de milioane € ca parte a unei mobilizări mai largi a unor noi fonduri de sprijinirea a stabilității și dezvoltării Kosovo. Pentru 2009, au fost solicitate fonduri suplimentare (40 de milioane €) printr-o scrisoare rectificativă la proiectul preliminar de buget pentru 2009, ca măsură adoptată în aplicarea concluziilor conferinței donatorilor care a avut loc în iulie 2008.

Pentru Croația și Fosta Republică Iugoslavă a Macedoniei, care sunt țări candidate, este preconizat un nivel de 30 € pe cap de locuitor (valoare exprimată în prețurile din 2004) până în 2008. Acest nivel este menținut în perioada 2009-2012 pentru Croația. Pentru Fosta Republică Iugoslavă a Macedoniei, finanțarea calculată pe cap de locuitor continuă să crească, reflectând nivelul minim de finanțare necesar pentru o funcționare corespunzătoare a administrației, indiferent de mărimea țării.

Pentru Turcia, ținând seama de mărimea și capacitatea de absorbție a țării, există o creștere treptată a nivelului asistenței pe cap de locuitor pentru perioada 2007-2012.

2. Alocarea între componente

Finanțarea în cadrul IPA are loc prin intermediul următoarelor componente: I – „tranziție și consolidarea instituțiilor”, II – „cooperare transfrontalieră”, III – „dezvoltare regională”, IV – „dezvoltarea resurselor umane” și V – „dezvoltare rurală”.

Componenta I, „asistență pentru tranziție și consolidarea instituțiilor”, acoperă toate acțiunile de consolidare instituțională și investițiile legate de acquis-ul comunitar; aceasta ajută țările beneficiare să își consolideze capacitatea administrativă și judiciară și abordează, în funcție de priorități, măsurile de cooperare care nu sunt vizate în mod explicit de celorlalte componente.

Componenta II, „cooperare transfrontalieră”, sprijină activitățile transfrontaliere dintre țările beneficiare, precum și cele dintre țările beneficiare și statele membre; aceasta acoperă, de asemenea, participarea țărilor care beneficiază de IPA la programele de cooperare transnaționale și interregionale din cadrul FEDR și la programele de bazin maritime din cadrul IEVP.

Componenta III, „dezvoltare regională”, este accesibilă țărilor candidate și emulează, în cea mai mare măsură posibilă, FEDR și fondul de coeziune, permițând astfel țărilor beneficiare să se apropie cât mai mult de a punerea în aplicare a fondurilor structurale în temeiul normelor privind ajutorul extern.

Componenta IV, „dezvoltarea resurselor umane”, este accesibilă țărilor candidate și le pregătește pentru programarea, punerea în aplicare și gestionarea Fondului social european, în cadrul Strategiei europene pentru ocuparea forței de muncă.

Componenta V, „dezvoltare rurală”, ajută țările candidate în pregătirea programelor de dezvoltare rurală care beneficiază de finanțare europeană după data aderării, prin punerea în aplicare a asistenței de preaderare prin intermediul unor sisteme care sunt cât mai similare cu cele necesare după aderare.

La determinarea alocărilor între componente, s-a ținut seama în mod corespunzător de gradul de pregătire al sistemelor de gestionare descentralizate necesare punerii în aplicare a componentelor III, IV și V în țările candidate actuale, precum și de necesitatea ca finanțarea din cadrul componentei II, care se referă la cooperarea transfrontalieră cu statele membre, să corespundă finanțării echivalente acordate în cadrul rubricii 1b a FEDR.

3. Alte alocări

Cheltuieli de sprijin

Acest pachet financiar acoperă costurile administrative direct legate de punerea în aplicare a IPA. În 2007 și 2008, acesta include și costurile administrative pentru eliminarea treptată a finanțărilor pentru preaderare anterioare, inclusiv pentru Bulgaria și România.

Alocarea pentru programele cu beneficiari multipli

Programele cu beneficiari multipli sunt destinate să completeze programele naționale și să consolideze relațiile multilaterale în Balcanii de Vest și Turcia. Strategia pune accentul pe domeniile identificate drept cruciale pentru integrarea europeană și pentru stabilitatea în regiune. Programele cu impact regional și/sau cele care beneficiază de economii de scară sau de gamă sunt finanțate din acest pachet financiar dacă sunt puse în aplicare în mod orizontal la nivelul mai multor țări beneficiare.

Programele finanțate prin acest pachet financiar sprijină, printre altele, Școala regională de administrație publică, Acordul central european de comerț liber (CEFTA), Consiliul de Cooperare Regională (CCR) și noua facilitate pentru societatea civilă. Consolidarea instituțională este finanțată prin intermediul instrumentului TAIEX și sunt făcute alocări pentru auditarea și evaluarea programelor regionale și naționale, precum și pentru activități de informare și comunicare. Nevoile de investiții ale IMM-urilor, eficiența energetică și dezvoltarea infrastructurii, realizate în strânsă colaborare cu Banca Europeană de Investiții și cu alte instituții financiare internaționale, vor fi în continuare finanțate printr-o parte substanțială din alocarea regională și orizontală. Această finanțare va ține seama de discuțiile privind Inițiativa pentru infrastructură, în contextul noului cadru de investiții pentru Balcanii de Vest, care are drept obiectiv sporirea coordonării și a cooperării în cadrul diverselor inițiative sponsorizate de donatori sau de instituții financiare internaționale care se implică activ în Balcanii de Vest. Educația reprezintă o altă prioritate, care va beneficia de majorarea alocărilor destinate burselor.

Prezentarea cifrelor

Tabelul următor conține cifrele de mai sus în prețuri curente și în euro . Acesta indică alocările pe țări și componente, precum și pentru programele cu beneficiari multipli și cheltuielile de sprijin. Din motive de claritate, sunt incluse și cifrele finale pentru 2007 și cifrele actualizate pentru 2008 și 2009.

Cadrul financiar indicativ multianual: defalcarea pachetului financiar aferent instrumentului de asistență pentru preaderare pentru perioada 2010-2012 în alocări pe țări și pe componente

Componentă | 2007 | 2008 | 2009 | 2010 | 2011 | 2012 |

CROAȚIA |

Asistență pentru tranziție și consolidarea instituțiilor | 49 611 775 | 45 374 274 | 45 601 430 | 39 483 458 | 39 959 128 | 40 872 310 |

Cooperare transfrontalieră | 9 688 225 | 14 725 726 | 15 898 570 | 16 216 542 | 16 540 872 | 16 871 690 |

Dezvoltare regională | 45 050 000 | 47 600 000 | 49 700 000 | 56 800 000 | 58 200 000 | 59 348 000 |

Dezvoltarea resurselor umane | 11 377 000 | 12 700 000 | 14 200 000 | 15 700 000 | 16 000 000 | 16 040 000 |

Dezvoltare rurală | 25 500 000 | 25 600 000 | 25 800 000 | 26 000 000 | 26 500 000 | 27 268 000 |

TOTAL | 141 227 000 | 146 000 000 | 151 200 000 | 154 200 000 | 157 200 000 | 160 400 000 |

FOSTA REPUBLICĂ IUGOSLAVĂ A MACEDONIEI |

Asistență pentru tranziție și consolidarea instituțiilor | 41 641 613 | 41 122 001 | 38 128 499 | 36 317 068 | 34 503 410 | 32 979 479 |

Cooperare transfrontalieră | 4 158 387 | 4 077 999 | 5 571 501 | 5 682 932 | 5 796 590 | 5 912 521 |

Dezvoltare regională | 7 400 000 | 12 300 000 | 20 800 000 | 29 400 000 | 35 000 000 | 39 400 000 |

Dezvoltarea resurselor umane | 3 200 000 | 6 000 000 | 7 100 000 | 8 400 000 | 9 400 000 | 10 580 000 |

Dezvoltare rurală | 2 100 000 | 6 700 000 | 10 200 000 | 12 500 000 | 14 000 000 | 16 928 000 |

TOTAL | 58 500 000 | 70 200 000 | 81 800 000 | 92 300 000 | 98 700 000 | 105 800 000 |

TURCIA |

Asistență pentru tranziție și consolidarea instituțiilor | 256 702 720 | 256 125 297 | 233 200 653 | 211 312 664 | 230 620 919 | 250 900 336 |

Cooperare transfrontalieră | 2 097 280 | 2 874 703 | 9 399 347 | 9 587 336 | 9 779 081 | 9 974 664 |

Dezvoltare regională | 167 500 000 | 173 800 000 | 182 700 000 | 238 100 000 | 291 400 000 | 350 805 000 |

Dezvoltarea resurselor umane | 50 200 000 | 52 900 000 | 55 600 000 | 63 400 000 | 77 600 000 | 89 930 000 |

Dezvoltare rurală | 20 700 000 | 53 000 000 | 85 500 000 | 131 300 000 | 172 500 000 | 197 890 000 |

TOTAL | 497 200 000 | 538 700 000 | 566 400 000 | 653 700 000 | 781 900 000 | 899 500 000 |

Componentă | 2007 | 2008 | 2009 | 2010 | 2011 | 2012 |

ALBANIA |

Asistență pentru tranziție și consolidarea instituțiilor | 54 318 790 | 62 117 756 | 70 917 079 | 82 711 421 | 84 301 650 | 85 987 683 |

Cooperare transfrontalieră | 6 681 210 | 8 582 244 | 10 282 921 | 10 488 579 | 10 698 350 | 10 912 317 |

TOTAL | 61 000 000 | 70 700 000 | 81 200 000 | 93 200 000 | 95 000 000 | 96 900 000 |

BOSNIA ȘI HERȚEGOVINA |

Asistență pentru tranziție și consolidarea instituțiilor | 58 136 394 | 69 854 783 | 83 892 254 | 100 688 099 | 102 681 861 | 104 700 000 |

Cooperare transfrontalieră | 3 963 606 | 4 945 217 | 5 207 746 | 5 311 901 | 5 418 139 | 5 526 501 |

TOTAL | 62 100 000 | 74 800 000 | 89 100 000 | 106 000 000 | 108 100 000 | 110 200 000 |

MUNTENEGRU |

Asistență pentru tranziție și consolidarea instituțiilor | 27 490 504 | 28 112 552 | 28 632 179 | 29 238 823 | 29 843 599 | 30 446 471 |

Cooperare transfrontalieră | 3 909 496 | 4 487 448 | 4 667 821 | 4 761 177 | 4 856 401 | 4 953 529 |

TOTAL | 31 400 000 | 32 600 000 | 33 300 000 | 34 000 000 | 34 700 000 | 35 400 000 |

SERBIA |

Asistență pentru tranziție și consolidarea instituțiilor | 181 496 352 | 179 441 314 | 182 551 643 | 186 206 679 | 189 956 810 | 193 801 948 |

Cooperare transfrontalieră | 8 203 648 | 11 458 686 | 12 248 357 | 12 493 321 | 12 743 190 | 12 998 052 |

TOTAL | 189 700 000 | 190 900 000 | 194 800 000 | 198 700 000 | 202 700 000 | 206 800 000 |

KOSOVO[1] |

Asistență pentru tranziție și consolidare a instituțiilor[2] | 68 300 000 | 184 700 000 | 103 339 798 | 64 484 594 | 65 828 286 | 67 070 852 |

Cooperare transfrontalieră | 0 | 0 | 2 760 202 | 2 815 406 | 2 871 714 | 2 929 148 |

TOTAL | 68 300 000 | 184 700 000 | 106 100 000 | 67 300 000 | 68 700 000 | 70 000 000 |

TOTAL PROGRAME PE țARă |

1 109 427 000 | 1 308 600 000 | 1 303 900 000 | 1 399 400 000 | 1 547 000 000 | 1 685 000 000 |

2007 | 2008 | 2009 | 2010 | 2011 | 2012 |

TOTAL PROGRAME PE țARă |

1 109 427 000 | 1 308 600 000 | 1 303 900 000 | 1 399 400 000 | 1 547 000 000 | 1 685 000 000 |

PROGRAME REGIONALE șI ORIZONTALE |

108 980 000 | 135 700 000 | 160 000 000 | 157 700 000 | 160 800 000 | 164 200 000 |

CHELTUIELI DE SPRIJIN |

44 793 000 | 54 000 000 | 56 500 000 | 64 600 000 | 75 000 000 | 80 500 000 |

TOTAL GENERAL |

1 263 200 000 | 1 498 300 000 | 1 520 400 000 | 1 621 700 000 | 1 782 800 000 | 1 929 700 000 |

Cifrele sunt exprimate în euro, în prețurile curente.

[1] În conformitate cu Rezoluția 1244 a Consiliului de Securitate al ONU.

[2] În scrisoarea rectificativă nr. 1 la proiectul preliminar de buget 2009, Comisia a propus, ca parte a unei mobilizări mai largi a unor noi fonduri de sprijinire a stabilității și dezvoltării Kosovo, să majoreze finanțarea IPA pentru Kosovo în 2009 cu 40 de milioane €. Mai mult, Comisia planifică transferarea sumei de 60 de milioane €, destinată inițial asistenței macro-financiare pentru Kosovo, de la capitolul 1 din buget la capitolul 22, pentru a fi pusă în aplicare în cadrul IPA. Ambele sume sunt incluse cu titlu provizoriu în alocările corespunzătoare de la componenta I pentru Kosovo din acest tabel.